joelniklaus/EU_Wikipedias huggingface dataset:
Ústav teoretickej fyziky a astrofyziky Prírodovedeckej fakulty Masarykovej univerzity

Ústav teoretickej fyziky a astrofyziky Prírodovedeckej fakulty Masarykovej univerzity je univerzitné pracovisko Prírodovedecká fakulta Masarykovej univerzity, ktoré sa zameriava na výskum v oblasti disciplín teoretickej fyziky, astrofyziky a obecného fyzikálneho vzdelávania. Člení na rovnakopomenované oddelenia. 

Riaditeľom ústavu je prof. Rikard von Unge.

Oddelenie astrofyziky 
Oddelenie astrofyziky zabezpečuje bakalársky študijný program Aplikovaná fyzika – astrofyzika, úplný kurz základov astronómie, astrofyziky a kozmológie pre všetkých študentov fyzikálnych odborov a špecializované prednášky podľa odborného zamerania pracovníkov oddelenia v oblasti:

 Horúce hviezdy 
 Premenné hviezdy 
 Praktické metódy astrofyziky 
 Fyzika hviezdnych atmosfér 
 Fyzika chladných hviezd 

Výskum v oddelení je zameraný hlavne na štúdium fyziky horúcich hviezd a hviezdnych systémov s horúcimi zložkami. Toto oddelenie zabezpečuje pozorovania na observatóriu Masarykovej Univerzity na Kravej hore v Brne, ktoré je vybavená 60 cm reflektorom vybaveným CCD kamerou.

Výskum sa zameriava tiež na:

 Štruktúru a evolúciu hviezd
 Prenos hmoty v blízkych dvojhviezdach
 Problémy stelárnej fotometrie a spektroskopie

Toto oddelenie vykonáva výskum v spolupráci s Astronomickým ústavom Českej akadémie vied a Astronomickým ústavom Slovenskej akadémie vied.

Oddelenie teoretickej fyziky 

Výskumná činnost oddelenia sa zameriava na viaceré skupiny problémov:

 Teória kvantového poľa, teória strún a kvantová teória gravitácie
 Klasická teória gravitácie
 rovnice poľa a presné riešenia Einsteinových a Einstein-Maxwellových rovníc použitím symetrií 
 počítačová algebra pre GRT
 zákony zachovania
 Klasická a kvantová dynamika nabitých časticových lúčov. Koherencia fermionických lúčov.
 Interakcia žiarenia s tuhými látkami
 dynamická teória difrakcie
 dielektriká 
 excitonické polaritony
 Matematické modelovanie procesov v tuhých látkach
 elektrické a tepelné polia v navrstvených materiáloch 
 deflekčná spektroskopia
 nelineárne problémy  

Toto oddelenie robí výskum v spolupráci s Yang Institute for Theoretical Physics, Uppsala University, Jagellonian University v Krakowe a Seoul National University.

Oddelenie fyzikálneho vzdelávania 

Oddelenie vedie populárny vedecký kurz s názvom Zaujímavá fyzika. V roku 2007 získalo finančný príspevok Ministerstva vzdelania Českej republiky na inovácie kurzu. Ročne sa ho zúčastní zhruba 100 študentov. Zahŕňa experimenty v oblasti: rôznych fáz dopadu kvapky do hrnčeka s kávou, zvyditelnenie turbulencie vo vzduchu pomocou dymu, vírové prstence vo vzduchu i vo vode, farby mydlových blán, iskry alebo varenie párok pomocou slnečného variča.

Referencie

Pozri aj 

 Astronomický ústav Slovenskej akadémie vied 
 Ústav fyzikálnych vied

Externé odkazy 

 Oficálny web

Prírodovedecká fakulta Masarykovej univerzity
Výskumné súčasti Masarykovej univerzity
Astrofyzika v Česku
Fyzika v Česku
Ženská dvojhra na Taškent Open 2009

Ženská dvojhra na Taškent Open 2009 sa hrá ako súčasť Taškent Open 2009 od 21. septembra do 27. septembra.

Nasadenie

Odmeny a body do rebríčka

Výsledky

Finálová fáza

Horná polovica

Dolná polovica

Externé odkazy 
 Pavúk dvojhry

Taškent Open
Karosa B 951

Karosa B 951 je model mestského autobusu, ktorý vyrábala spoločnosť Karosa Vysoké Mýto v rokoch 2002 až 2007 (od roku 2003 vo variante B 951 E). Ide o nástupcu typu B 931.

Konštrukcia 

Autobus vznikol modifikáciou predchádzajúceho modelu B 931. B 951 je dvojnápravový autobus s polosamonosnou karosériou. Tá už nebola zostavená panelovo ako u vozidiel B 931, ale zvarený skelet najprv prešiel kataforetickým kúpeľom, nalakovaním a oplechovaním zinkovým plechom, až potom boli do skeletu namontované ďalšie diely. Motor s prevodovkou sa nachádza za zadnou, hnacou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 931. Zadné už ale nie je vypuklé, ale akoby odseknuté, čo bolo umožnené osadením menšieho motoru. Vďaka tomu mohol byť predĺžený interiér autobusu. Pre cestujúcich sú určené plastové čalúnené sedačky potiahnuté látkou. Vo vozidle sa tiež nachádza protišmyková podlaha; priestor pre kočík je umiestnený pri druhých dverách. Dvere v pravej bočnici sú troje (tie predné sú užšie než stredné a zadné).

Od roku 2003 boli tieto autobusy vyrábané iba v mierne modifikovanej variante označenej ako 951 E. Líši sa mierne upraveným predným čelom a tiež lepenými oknami (typ B 951, rovnako ako jeho predchodca B 931, mal okná klasicky uchytené v gume). Na prianie zákazníka ich ale bolo možné nahradiť sklami v gume.

Výroba a prevádzka 

Výroba vozidiel B 951 prebiehala od roku 2002 do začiatku roku 2007, kedy bola ukončená produkcia rady 900. Od októbra 2003 potom boli tieto autobusy vyrábané len v inovovanej verzii B 951 E.

Vzhľadom na silné postavenie výrobcu autobusu B 951 v Česku sa tieto autobusy (spolu s typom B 952 s mechanickou prevodovkou) vyskytujú vo väčšine českých miest s rozsiahlym vozovým parkom MHD.

Iné projekty

Externé odkazy 
 Informácie na stránkach výrobcu
 Článok o autobusoch Karosa rady 950
 Článok s fotografiami o pražských autobusoch Karosa B 951
 Fotogaléria autobusov B 951 v Brne

Autobusy Karosa
Dušan Gregor

Dušan Gregor (* 25. január 1962, Trenčín) je slovenský hokejista a tréner.

Klubový hokej 
S hokejom začal v rodnom Trenčíne, kde odohral podstatnú časť svojej kariéry. Sezónu 1992/93 odohral v Dánskom Vojense. V sezóne 1994/95 odišiel do Rakúskeho klubu EV Zeltweg.

Neskôr sa stal trénerom. Trénoval rôzne kluby napr. Dukla Trenčín, HC Košice, Bílí Tygři Liberec, MsHK Garmin Žilina, reprezentácia SR "20". V sezóne 2012 - 2013 trénoval Sokol Krasnojarsk, vo VHL. Nasledujúcu sezónu v Saryarka Karaganda, kde získal titul a Pohár BRATINA VHL RUSKO. V sezóne 2014 - 2015 trénerom v KHL Admiral Vladivostok.

Slovenskí hokejisti
Slovenskí hokejoví tréneri
Ženská štvorhra na Taškent Open 2009

Ženská štvorhra na Taškent Open 2009 sa hrá ako súčasť Taškent Open 2009 od 21. septembra do 27. septembra.

Nasadenie

Odmeny a body do rebríčka

Výsledky

Externé odkazy 
 Pavúk štvorhry

Taškent Open
Kumyčtina

Kumyčtina (Кумык, Къумукъ тили, Qumuqça, Qumuq tili) je turkický jazyk, ktorým hovorí asi 365 000 Kumykov v Dagestane. 

Kumyčtina sa do roku 1928 písala arabským písmom. Upravenou latinkou sa písala od roku 1928 do roku 1938, kedy bola povinne zavedená cyrilika pre všetky jazyky na území bývalého Sovietskeho zväzu. Zakladateľom kumyckej literatúry bol Yırçı Qazaq (nar. 1839). 

Prvé noviny v kumyčtine vychádzali v rokoch 1917-18. V súčasnosti v kumyčtine vychádzajú 1x do týždňa noviny Ёлдаш (Yoldash, Spoločník), v náklade 5 000 výtlačkov.

Abeceda v latinke používaná v rokoch 1928–1938.

Abeceda v cyrilike používaná od roku 1938.

Zdroje 
 Saodat Doniyorova and Toshtemirov Qahramonil. Parlons Koumyk. Paris: L'Harmattan, 2004. ISBN 2-7475-6447-9.
 Noviny "Ёлдаш" v kumynčtine vydávané v dagestanstej Machačkale
 Kumyčtina na portáli "Minoritné jazyky Ruska"
 Rusko-kumycký slovník (1960)
 Kumyčtina na Ethnologue

Turkické jazyky
Dagestan
Pitva (House)

Pitva (anglicky: Autopsy) je druhá epizóda z druhej série seriálu Dr. House. Prvýkrát ju odvysielala FOX Broadcasting Company 20. septembra 2005.

Dej 

Hlavná pacientka je Andie, malé dievča, ktorá prekonalo transplantáciu kostnej drene a chemoterapiu. Keď si ráno berie v kúpeľni prášky, má halucináciu. Wilson sa domnieva, že by mohlo ísť o sarkóm v mozgu, ale žiadny z testov jeho teóriu nepotvrdil. Pri vyšetrení sa Chaseovi zverí, že nikdy nedostala pusu a prosí ho, či by jej pusu nedal. Ten sa najskôr zdráha, ale nakoniec jej pusu dá. Všetky testy vychádzajú negatívne. Foreman príde s teóriou, že by mohlo ísť o neurosyfilis. Proti tomu vystúpi Chase, že nemohla mať sex, keď jej ešte nikto nedal pusu a tým sa preriekne a zistí sa, že on jej pusu dal. Vyšetrenie, ktoré robí Cameronová nepreukáže žiadne zneužívanie. House sa domnieva, že by mohlo ísť o dva sarkómy, ale Wilson mu oponuje, že je to štatisticky nemožné. House si do iPodu nahrá záznam z echokardiogramu a počúva abnormality vo zvuku chlopní. Keď ho jeho tím nájde, je vo sprchách a počúva áriu Nessun dorma od Luciana Pavarottiho. V sprchách sú vraj kvôli lepšej akustike. Z počúvania mitrálnych chlopní Cameronová po chvíli zistí, že má Andie abnormalitu na ľavej srdcovej chlopni. Pri operácii lekári zistia nádor, ktorý vedie z pľúc až do srdca, ktorý nebol viditeľný na vyšetreniach. Nádor sa pokúsia odstrániť, ale aj tak sa ukáže, že bol benígny. House zistí, že má Andie v mozgu zrazeninu. Podľa Andyiných reakcií sa House domnieva, že má zasiahnuté centrum strachu v amigdale. Pri zmienke jedného člena tímu, že sa na to, kde zrazenina bola, príde akurát tak na pitve, pretože je riskantné naslepo v tejto oblasti mozgu operovať, mu napadne veľmi riskantný postup. Cuddyová nakoniec jeho postup odobrí. Ide o „reštart“ Andie, kedy jej telesná teplota bude znížená pod 21 °C a bude jej odobratých 2-3 litre krvi, aby boli neskôr s kontrastnou látkou vstreknuté späť. Týmto „prepláchnutím“ sa zistí miesto, kde je v mozgu zrazenina a následný zákrok tak bude presný. Matka Andie so zákrokom súhlasí a House chce ešte vidieť Andieine reakcie, či je vážne tak statočná alebo je jej statočnosť symptómom. Zákrok i následná operácia sa podarí a Andie odíde z nemocnice po svojich. Keď Andie odchádza, objíme každého z tímu.

Diagnózy 
 Zlé diagnózy: Meningitída, intoxikácia, neurosyfilis
 Správna diagnóza: Trombóza

Pozri aj 
 Mozog
 Nádor
 iPod
 Pitva
 Sarkóm

Iné projekty

Externé odkazy 
 DrHouse.cz – Neviditelný nádor 
 HouseMD.serial4u.cz – 2x02 Autopsy

Zdroje 

Epizódy 2. série seriálu Dr. House
Nenapraviteľná strata (House)

Nenapraviteľná strata (anglicky: Humpty Dumpty) je tretia epizóda z druhej série seriálu Dr. House. Prvýkrát ju odvysielala FOX Broadcasting Company 27. septembra 2005.

Dej 

Alfredo, robotník pracujúci na oprave Cuddyovej strechy, počas práce spadne zo strechy domu na zem. V privolanej záchranke ho Cuddyová ošetruje. Pri ošetrení si všimne, že dva prsty pravej ruky sú sfarbené do čierna. Robí si oňho starosti, obáva sa, že by mohol prísť o ruku. Stacy ju ako právnička upozorňuje, aby za ním nechodila. Neskôr si Chase počas vyšetrenia všimne ďalší sčernený prst. Cuddyová navrhne, aby Alfreda liečili ľudským aktivovaným proteinom C. Všetci sú v šoku. House poukáže na to, že táto liečba by mu mohla viac uškodiť ako pomôcť. Napriek tomu im Cuddyová rozkáže aby to urobili. House neskôr povie Wilson, že by túto liečbu nariadil aj tak. Vedľajšie účinky proteinu C však na seba nenechajú dlho čakať a Alfredo začne krvácať do mozgu, v dôsledku čoho nemôže pohnúť pravou rukou. Chase okamžite zastaví liečbu proteinom C a nariadi operatívne zastaviť krvácanie. House sa domnieva, že jeho problémy nespôsobil len pád zo strechy, a teda, že bol chorý už predtým. Cuddyová s Cameronovou idú do Alfredovho domu a House s Chaseom a Foremanom idú do Cuddyovej domu. V Alfredovom dome sa nájde mŕtvy potkan. Cuddyová s Cameronovou sú presvedčené, že Alfreda uhryzol potkan. House však v Cuddyovej dome nájde aspergillus fumigatus, ktorý spôsobuje aspergilózu. Pozerajúc na röntgen sa Cuddyová pripája k Houseovmu názoru. Cameronová poznamená, že táto liečba je, podobne ako tá predošlá, veľmi nebezpečná. Rovnako ako na predošlú aj na túto liečbu zareaguje Alfredo zle. Prestane močiť. Cameronová z toho vydedukuje, že liečba mu zničila obličky a že umiera. Počas toho ako mu House meria teplotu, zistí že mu hnije pravá ruka. Chce mu dať amputovať ruku, s čím ostro nesúhlasí Cuddyová, pretože by potom nemohol pracovať a jeho mladší brat by nemohol doštudovať. Nakoniec ju však House prehovorí a následne Alfredovi ruku amputujú. Pri operácii si Chase všimne sčerneté prsty aj na druhej ruke. House potom príde s teóriou, že Alfredo má psitakózu. Foreman a Cuddyová sa idú pozrieť, kde ešte Alfredo pracuje. Zistia, že pracuje na mieste, kde sa konajú kohútie zápasy. Následne po podaní liekov na psitakózu sa Alfredo vylieči a na Cuddyovej prekvapenie jej aj poďakuje.

Diagnózy 
 Zlé diagnózy: DIK, zápal pľúc, potkania chrípka, aspergilóza, endokarditída
 Správna diagnóza: Psitakóza

Pozri aj 
 Obličky

Iné projekty

Externé odkazy 
 DrHouse.cz - Bumbrlíček 
 HouseMD.serial4u.cz - 2x03 Humpty Dumpty

Epizódy 2. série seriálu Dr. House
Karosa B 952

Karosa B 952 je model mestského autobusu, ktorý vyrábala Karosa Vysoké Mýto v rokoch 2002 až 2006, od roku 2003 už len v inovovanej verzii B 952 E. Autobus B 952 je nástupcom typu B 932.

Konštrukcia 

Konštrukčne je autobus B 952 zhodný s modelom B 951. Ide o dvojnápravový autobus s polosamonosnou karosériou. Tá bola zostavená do základného skeletu, ktorý potom prešiel kataforetickým kúpeľom, nalakovaním a oplechovaním. Až potom sú do vozidla namontované ďalšie diely. Motor a mechanická prevodovka (jediná časť, ktorá odlišuje B 952 od B 951 s automatickou prevodovkou) sú umiestnené za zadnou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 932, zadné je však upravené akoby odseknutím vypuklej časti. Vďaka tomu mohol byť predĺžený interiér vozidla. Pre cestujúcich sú určené čalúnené plastové sedačky; miesto pre kočík sa nachádza pri stredných dverách. V pravej bočnici sú umiestnené troje dvojkrídle výklopné dvere, tie predné sú užšie než druhé a tretie.

Od roku 2003 boli autobusy B 952 vyrábané v upravenom variante označenom ako B 952 E. Tie sa od B 952 odlišujú mierne modifikovanou prednou maskou a tiež lepenými oknami namiesto skiel uchytených v gume.

Výroba a prevádzka 

Výroba autobusu B 952 prebiehala od roku 2002 do konca roku 2006, od októbra 2003 už iba vo verzii B 952 E.

Model B 952 spolu s typom B 951 nahradil vo výrobe i v dodávkach pre české i slovenské MHD autobusy B 931 a B 932. Oba typy tak jazdia v mnohých mestách. Vďaka mechanickej prevodovke môže byť B 952 prevádzkovaný i na prímestských linkách.

Iné projekty

Externé odkazy 
 Článok o autobusoch B 952  a B 952E v Banskej Bystrici
 Článok o žilinských autobusoch B 952
 Informácie na stránkach výrobcu
 Článok s fotografiami o pražských autobusoch Karosa B 952
 Fotogaléria autobusov B 952 v Ostrave

Zdroj 
 

Autobusy Karosa
Timea

Timea alebo Tímea je grécke ženské krstné meno. Meno je latinizovaná verzia gréckeho mena Τιμαιος (Timaios) znamenajúce čestná. Timaios bolo meno jedného z Platónových dialógov s Timeausom a Sokratom.

Meniny 
 Česko 24.1; Slovensko: 3.mája

Známe nositeľky 
 Tímea Babosová, maďarská tenistka
 Timea Bacsinszky, švajčiarska tenistka
 Timea Kovácsová, slovenská biologička
 Timea Majorová, slovenská fitneska
 Timea Molnárová, slovenská fotografka
 Timea Tóthová, slovenská výtvarníčka

Referencie

Externé odkazy 
 Behind The Name

Krstné mená
Ženské mená
Ženská dvojhra na Hansol Korea Open 2009

Ženská dvojhra na Hansol Korea Open 2009 sa hrala ako súčasť Hansol Korea Open 2009 od 21. septembra do 27. septembra. Víťazkou sa stala Japonka Kimiko Dateová, ktorá vo finále porazila Španielku A. Medinovú-Garriguesovú 6:3, 6:3. Bol to jej 8. titul na okruhu WTA.

Nasadenie

Odmeny a body do rebríčka

Výsledky

Finálová fáza

Horná polovica

Dolná polovica

Externé odkazy 
 Pavúk dvojhry

Hansol Korea Open 2009
Savai’i

Savai'i je najväčší ostrov Samoy a zároveň tretí najväčší ostrov v Polynézii. Ostrov má oválny tvar, najväčšia dĺžka je  a šírka . Plocha ostrova je , najvyšší bod je Silisili (), zároveň je aj najvyšším bodom Samoy.

Ostrov patrí pod správu Samoy, trvalo na ňom žije cez 40 000 obyvateľov. Savai'i je redšie zaľudnený ako druhý väčší ostrov Samoy Upolu.

Geologický vývoj 
Ostrov predstavuje vynorený vrchol masívnej bazaltovej štítovej sopky. Počiatok vulkanizmu sa datuje na pliocén, po prvotnej fáze nasledovala odmlka sprevádzaná eróziou a rastom koralových útesov. Vulkanizmus bol obnovený koncom pleistocénu až začiatkom holocénu a vytvoril masívne lávové prúdy a množstvo troskových kužeľov, ktorými je posiata väčšina povrchu ostrova. Posledná aktivita bola zaznamenaná začiatkom 20. storočia na severnom okraji ostrova, keď troskový kužeľ Matavanu vyprodukoval od roku 1905 do 1911 mohutné lávové prúdy s objemom približne , ktoré zničili aj niekoľko dedín a dosiahli až na pobrežie. Front týchto prúdov mal šírku cez .

Zaujímavosti 
V polynézskej mytológii je Savai'i spomínaný ako kolíska Polynézie, taktiež je známy aj ako duša Samoy. Osada Falealupo, nachádzajúca sa na najzápadnejšom okraji ostrova je zároveň aj najzápadnejším sídlom na Zemi. Leží len  od dátumovej hranice a bola aj posledným miestom osláv nového milénia.

Galéria

Iné projekty

Externé odkazy 
 www.volcano.si.edu – ostrov Savai'i na Global Volcanism Program 

Ostrovy Samoy
Sopky Samoy
Štítové vulkány
Zoznam ulíc a námestí v Skalici

Toto je zoznam ulíc a námestí v Skalici.

Ulice 
Bajanova, Bernolákova, Blahova, Bulharská, Boorova, Clementisa, Čulenova, Duklianská, Družstevná, F. K. Veselého, Gorkého, Hviezdoslavova, Hodonínska, Hollého, Horská, Hurbanova, Jatočná, Jednoradová, Jurkovičova, Kolárova, Komenského, Koreszkova, K Baťáku,  Kráľovská, Lúčky, L. Svobodu, Madvova, Malé Trávniky, Mazúrova, Meňhartka, Mallého, Marešova, Mýtna, Na skale, Nad predmestím, Nádražná, Nešporova, Obrancov mieru, Partizánska, Pelíškova, Petrovská, Pod Hájkom, Potočná, pplk. Pljušťa, Pivovarská, Pod Kalváriou, Podhradie, Predmestie, Pribinova, Priečna, Pri potoku, Rohatecká, Ružová, Rybničná, Sasinkova, Slnečná, Stračínska, Strážnická, Sudoměřická, Suchý riadok, Šebestova, Široká, Škarniclovská, Športová, Školská, Štefánikova, Štúrova, Svätoplukova, Tehelňa, Vajanského, Valachova, Vally, Veľké Trávniky, Veľkomoravská, Veterná, Vinohradnícka, Vrchovského, Záhradná, Zápotočná, Zlatnícka, SNP

Námestia 
Námestie Slobody

Námestia na Slovensku
Skalica (mesto)
Zoznamy ulíc miest na Slovensku
Byť či nebyť (House)

Byť či nebyť (anglicky: TB or Not TB) je štvrtá epizóda z druhej série seriálu Dr. House. Prvýkrát ju odvysielala FOX Broadcasting Company 1. novembra 2005.

Dej 

Dr. Sebastian Charles je doktor, ktorý sa stará o choré africké deti nakazené tuberkulózou. Vo chvíli keď sa snaží na konferencii získať viac vakcíny na export do Afriky skolabuje. Sám si urči diagnózu - tuberkulóza, avšak jeho sponzori chceli počuť aj na iný názor, konkrétne Houseov. House odmietne túto diagnózu, pretože si myslí, že je to srdcová arytmia. Počas toho ako Cameronová Sebastiana pripravuje na vyšetrenia, urobí tajne aj test na tuberkulózu. Pri záťažovom teste pri normálnej rýchlosti sa nič neukáže, avšak pri extrémnej rýchlosti sa problém objaví. Sebastian opakovane upadá do bezvedomia, čo dokazuje srdcovú arytmiu. Neskôr počas ďalších vyšetrení sa zistí, že test na tuberkulózu, ktorý urobila Cameronová, je pozitívny. House je na Cameronovú nahnevaný, pretože si myslí, že Sebastian nemá len tuberkulózu ale aj niečo iné a vie že teraz už Sebastian nebude súhlasiť s ďalšími testami. Nakoniec však povolí liečbu tuberkulózy, aby mohol rozlíšiť symptómy tuberkulózy a symptómy inej choroby. Sebastian však liečbu odmietne nakoľko sa mu zdá nespravodlivé, že on lieky dostane ale Afričania nie. Svoj príbeh mediálne zverejní aby pritlačil sponzorov k múru a tí by tak museli znížiť ceny liekov. Na tlačovej konferencii House dokáže, že Sebastian nemá len tuberkulózu, ale že má aj inú chorobu. Sebastian potom súhlasí s testami a terapiami, avšak House ho chce liečiť na tuberkulózu. Po prehováraní súhlasí aj s liečbou tuberkulózy. Po odstránení symptómov tuberkulózy sa tím sústreďuje na symptómy druhej choroby. House navrhne, že by to mohol byť tumor v pankrease, čo sa nakoniec aj preukáže a Sebastian je po jeho odstránení zdravý.

Diagnózy 
 Zlé diagnózy: Srdcová arytmia
 Správna diagnóza: Karcinóm pankreasu a tuberkulóza

Pozri aj 
 Tuberkulóza
 Afrika

Iné projekty

Externé odkazy 
 DrHouse.cz - Tuberák 
 HouseMD.serial4u.cz - 2x04 TB or Not TB

Epizódy 2. série seriálu Dr. House
Monika Mockovčáková

Monika  Mockovčáková (* 20. máj 1971, Bratislava) je slovenská klaviristka a pedagogička.

Hru na klavír študovala na Vysokej škole múzických umení v Bratislave u prof. Idy Černeckej. Svoj umelecký profil si rozširovala na viacerých medzinárodných interpretačných kurzoch pod vedením M. Gutman, E. Hagenah, E. Indjica, P. Toperczera, S. Rodriguez, A. Koscielny a R. Penningtona.

Spolu s violončelistom Teodorom Brckom boli v roku 1997 laureáti medzinárodnej súťaže L. van Beethovena a súťaže B. Martinů v Prahe. V roku 2003 reprezentovali Slovensko na koncerte medzinárodnej akadémie Praha – Viedeň – Budapešť „Musikerlebnis Mitteleuropa“, konanej pod záštitou prezidenta Slovenskej republiky a prezidenta Rakúska. V tom istom roku vyhrali prvé miesto na súťaži B. Martinů v Prahe, pričom získali aj Cenu za interpretáciu diela Bohuslava Martinů.

V roku 2007 Monika Mockovčáková získala 2. miesto v medzinárodnej klavírnej súťaži Washington International Piano Artists Competition v USA, kde zároveň získala aj Cenu tlače a Cenu za najlepšiu interpretáciu klasického diela. Svoju učiteľskú kariéru začala aj v Japonsku a v súčasnosti zastáva pozíciu na Výstavnej univerzite hudby. Medzinárodná klavírna súťaž poskytuje medzinárodnú expozíciu pre talentovaných klaviristov vo veku od 8 do 18 rokov.

Okrem sólovej hry sa intenzívne venuje komornej hudbe. Je pedagógom na Konzervatóriu v Bratislave.

Referencie

Externé odkazy 
 Oficiálna stránka
 Stránka na martinu.cz
 Profil na classicalsaxophonist.com

Slovenskí klaviristi
Slovenskí hudobní pedagógovia
Osobnosti z Bratislavy
Ženská štvorhra na Hansol Korea Open 2009

Ženská štvorhra na Hansol Korea Open 2009 sa hrala ako súčasť Hansol Korea Open 2009 od 21. septembra do 27. septembra.

Nasadenie

Odmeny a body do rebríčka

Výsledky

Externé odkazy 
 Pavúk štvorhry

Hansol Korea Open 2009
Vladimir Georgijevič Sorokin

Vladimir Georgijevič Sorokin,  (* 7. august 1955) je ruský spisovateľ, dramatik a scenárista, predstaviteľ súčasnej postmoderny. Patrí k najpopulárnejším predstaviteľom modernej ruskej literatúry.

Jeho prvý debut bol v roku 1972 keď publikoval v známom priemyselnom časopise. V roku 1977 ukončil štúdium s titulom inžinier v oblasti naftového priemyslu. Po skončení školy sa začal venovať maľovaniu a súčasnému umeniu. Ilustroval viac ako 50 kníh. Literárne známym sa stal v polovici 80. rokov 20. storočia. Vo svojich románoch sa zaoberá súčasnou ruskou spoločnosťou a drsným zobrazovaním jej problémov. 

V októbri 2009 bol hosťom Žilinského literárneho festivalu.

Kritika 

Pre svoju politickú kritiku Vladimira Putina býva terčom protestov mládežníckych hnutí Naši a Iduščije vmeste (Putinova mládež). Zorganizovali aj verejné ničenie jeho kníh. Býva kritizovaný aj za pornografické scény a nadávanie vo svojich knihách.

Vybraná biografia

Romány 
 1995 - Tridsiata Marinina láska
 1999 - Belasá Slanina (čes. vydanie Tekuté sádlo) - kritika pročínsky orientovaného Ruska
 2001 - Srdcia štyroch (slov. vydanie, Kalligram 2009)
 2002 - Ľad, (slov. vydanie, Kalligram 2008) - antiutópia zo súčasného Ruska
 2006 - Opričníkov deň, (slov. vydanie, Kalligram 2008) - antiutopická novela odohrávajúca sa v budúcom Rusku
 2010 - Metelica, (slov. vydanie, Kalligram 2013) - novela o cieli ruského života

Referencie

Iné projekty

Externé odkazy 
 oficiálne stránky , 
 

Narodenia v 1955
Ruskí spisovatelia
Spisovatelia postmoderny
Boboty

Boboty () je názov horského masívu v Krivánskej Malej Fatre.

Polohopis 
Masív leží na severnej časti pohoria a tvorí ho  dlhý hrebeň smerom zo západu na východ. Na východe tvoria hranicu Tiesňavy a na západe s Jánošíkovými dierami a sedlom Vrchpodžiar. So severu masív ohraničuje obec Terchová a jej časť Biely potok. Na juhu sa nachádza Nová dolina vo Vrátnej a osada Štefanová.

Geológia 
Severné a južné svahy masívu tvoria strmé dolomitové útvary. Eróziou sú v skalách vymodelované formácie ako strmé steny a časť skalnatého hrebeňa. Útvary nie sú tak viditeľné ako pri blízkom Veľkom a Malom Rozsutci.

Príroda 
Boboty sú pokryté bukovo-jedľovými lesmi s podielom smreka. Na severných svahoch, ktoré zostupujú do údolia Bieleho potoka je niekoľko lúk. V častiach na vrchole sa nachádzajú porasty kosodreviny a jarabiny (Sorbus aria). Väčšia časť masívu je súčasťou Národnej prírodnej rezervácie Tiesňavy.

Turistika 
Pod masívom sa nachádza hotel Boboty. Vrchol a hrebeň na Bobotách je prístupný iba po zeleno označenej turistickej značke smerom z Tiesňav do sedla Vrchpodžiar. Odtiaľ pokračujú trasy na obľúbené lokality Rozsutce alebo Jánošíkove diery alebo na druhej strane na Sokolie.

Zdroje 

 Barański Mirosław J.: Po obiedzie – Boboty!, w: „Na szlaku. Miesięcznik turystyczno-krajoznawczy poświęcony górom“ - rok XV, nr 12 (150) – december 2001, s. 13., ISSN 1230-9931
 Gargulák Jozef, Križo Vladimír a kol.: Malá Fatra. Turistický sprievodca ČSSR č. 1, vyd. Šport, slovenské telovýchovné vydavateľstvo, Bratislava 1984
 Malá Fatra – Vrátna. Turistická mapa 1:50 000, Edícia turistických máp č. 110, vyd. VKÚ Harmanec 1993, ISBN 80-85510-09-X

Vrchy v Malej Fatre
Masívy Malej Fatry
Tisícovky na Slovensku
Rameno Pravítka

Rameno Pravítka (- názov najmä pre vnútornú časť Galaxie; iné názvy: Rameno Pravítka-Labute, najmä vo vonkajšej časti Galaxie Rameno Labute, rameno Perzea+I, len vo vonkajšej časti Galaxie (aj) Vonkajšie rameno; angl. Norma arm, Norma-Cygnus arm, Cygnus arm, Perseus + I arm, Outer arm) je jedno zo špirálových ramien vychádzajúcich z jadra Galaxie. Jeho polomer je približne 15,5 ± 2,8 kpc a leží vo vnútri ramena Perzea, cez ktoré prechádza obežná dráha nášho Slnka. Je pomenované po súhvezdí Pravítko.

Naša galaxia, podobne ako mnohé ďalšie galaxie podobného typu, obsahuje veľké množstvo hviezd, ktoré sú pomocou gravitačných síl usporiadané do relatívne plochého disku. Tento disk rotuje okolo hustej centrálnej masy hviezd pohybujúcich sa väčšou rýchlosťou ako hviezdy na okraji disku. Dôsledkom tohto správania sú špirálové štruktúry v podobe ramien.

Z dôvodu rôznych gravitačných síl sa tvoria jedinečné špirálové ramená, v ktorých sa nachádza veľký počet hviezd.

Pozri aj 
 Galaxia (Mliečna cesta)
 Špirálová galaxia

Zdroj

Externé odkazy 

 

Galaxia Mliečna cesta
Rameno Štítu-Južného kríža

Rameno Štítu-Južného kríža (iné názvy: rameno Štítu-Kentaura, najmä vo vnútornej časti Galaxie (aj) rameno Štítu, najmä vo vonkajšej časti Galaxie (aj) rameno Kentaura či rameno Južného kríža; angl. Scutum-Crux arm, Scutum-Centaurus arm, Scutum arm, Centaurus arm, Crux arm) je druhé hlavné špirálové rameno Galaxie. Nachádza sa medzi ramenami Strelca a Pravítka.

Oblasť kde sa rameno Štít-Južný kríž stretáva s jadrom galaxie je oblasť tvorenia nových hviezd. V roku 2006 bola objavená veľká hviezdokopa RSGC1, ktorá obsahuje 14 červených nadobrov. V roku 2007 zase hviezdokopa RSGC2 s približne 50 000 novými hviezdami, ktorá sa nachádza niekoľko 100 svetelných rokov od RSGC1. Predpokladá sa, že jej vek nepresahuje 20 miliónov rokov a obsahuje 26 červených nadobrov. Je to zatiaľ najväčší známy počet týchto hviezd v jednom zoskupení.

Pozri aj 
 Galaxia (Mliečna cesta)
 Rameno Pravítka

Zdroj

Externé odkazy 

 

Galaxia Mliečna cesta
Steven Chu

Steven Chu (* 28. február 1948, St. Louis, Missouri, USA) je americký fyzik, biológ a politik. 

V roku 1997 dostal Nobelovu cenu za fyziku za vývoj metód na ochladenie a zachytenie atómov laserovým svetlom.  Spolu s ním dostali Nobelovu cenu aj Claude Cohen-Tannoudji a William Daniel Phillips. 

Od 21. január 2009 do 22. apríla 2013 bol ministrom energetiky USA v kabinete Baracka Obamu. Je aktívnym podporovateľom výskumu v oblasti alternatívnej a jadrovej energie a zástancom obmedzovania fosílnych palív, ktoré je podľa neho kľúčové v otázke boja proti globálnemu otepľovaniu. V čase svojho vymenovania pôsobil ako profesor molekulárnej a bunkovej biológie.

Referencie

Iné projekty

Externé odkazy 
 Secretary of Energy Steven Chu 
 The Nobel Prize in Physics 1997 
 Bio 
 Boulder’s physicists give Chu thumbs-up 
 Biography and Bibliographic Resources
 UCTV Programs with Steven Chu
 Physics Meets Biology
 Berkeley's Nobel Tradition
 Holding on to Atoms and Molecules with Lasers: Laser Cooling – From Atomic Clocks to Watching Biomolecules Move
 What Can Physics Say About Life?
 Conversations with History: A Scientist's Random Walk, with Steven Chu
 Bio and personal page from Stanford University 
 Steven Chu: Uncovering the secret life of molecules 
 Chu's biophysics research group at University of California, Berkeley
 Growing energy: Berkeley Lab's Steve Chu on what termite guts have to do with global warming 
 "Climate Disasters a 'Significant Possibility' 
 
 Interview
 "Weird Little Bacteria" in Our Energy Future 

Fyzici USA
Biológovia USA
Politici USA
Nositelia Nobelovej ceny za fyziku
Nositelia Nobelovej ceny z USA
Absolventi University of California, Berkeley
Osobnosti zo St. Louis
Osobnosti USA čínskeho pôvodu
Ministri energetiky USA
Toray Pan Pacific Open 2009

Toray Pan Pacific Open 2009 sa konal v dňoch od 27. septembra do 2. októbra v japonskom hlavnom meste Tokiu na otvorených dvorcoch s tvrdým povrchom. Rozpočet turnaja bol 2 000 000 USD. Víťazkou sa stala nenasadená Ruska Marija Šarapovová, ktorá vo finále viedla nad turnajovou sedmičkou Srbkou J. Jankovićovou v prvom sete 5:2, keď jej súperka stretnutie skrečovala pre zranenie ramena. Bol to jej 20. titul na okruhu WTA. Víťazkami štvorhry sa stal americko-taliansky pár Alisa Klejbanovová a  Francesca Schiavoneová.

Víťazi

Dvojhra žien 

 Marija Šarapovová vs.  Jelena Jankovićová  5-2 skreč

Štvorhra žien 

 Alisa Klejbanovová /  Francesca Schiavoneová vs.  Daniela Hantuchová /  Ai Sugijamová  6-4, 6-2

Externé odkazy 
 Oficiálna stránka turnaja

 
Toray Pan Pacific Open
WTA Tour 2009
Dvojhra na Toray Pan Pacific Open 2009

Ženská dvojhra na Toray Pan Pacific Open 2009 sa hrala ako súčasť Toray Pan Pacific Open 2009 od 27. septembra do 2. októbra 2009. Titul získala Ruska Marija Šarapovová, ktorá vo finále viedla nad turnajovou sedmičkou Srbkou J. Jankovićovou v prvom sete 5:2, keď jej súperka stretnutie skrečovala pre zranenie ramena. Bol to jej 20. titul na okruhu WTA.

Nasadenie 

  Dinara Safinová
  Venus Williamsová
  Jelena Dementievová
  Caroline Wozniacka
  Svetlana Kuznecovová
  Vera Zvonariovová
  Jelena Jankovićová
  Viktorija Azarenková

<li> Flavia Pennettová
<li> Ana Ivanovićová
<li> Agnieszka Radwańská
<li> Samantha Stosurová 
<li> Nadežda Petrovová
<li> Marion Bartoliová
<li> Li Na
<li> Virginie Razzanová

Odmeny a body do rebríčka

Výsledky

Finále

Horná polovica

Dolná polovica

Externé odkazy 
 Pavúk dvojhry

Toray Pan Pacific Open 2009
Ivan Klíma

Ivan Klíma (* 14. september 1931, Praha, rodným menom Ivan Kauders) je český spisovateľ a publicista. Klíma je osobnosťou českej literatúry druhej polovice 20. storočia. Jeho tvorba bola preložená do 31 jazykov vrátane exotických ako čínština, hindčina, gréčtina či estónčina.

Biografia 
Počas druhej svetovej vojny Klíma ako dieťa prežil tri roky v koncentračnom tábore Terezín. V roku 1956 vyštudoval český jazyk a literárnu veda na filozofickej fakulte Karlovej univerzity v Prahe. V rokoch 19631969 bol redaktorom časopisov Literární noviny, Literární listy a Listy. Po roku 1968 bo na zoznamu zakázaných autorov a pracoval ako zememerač, sanitár ale aj smetiar.

Bibliografie (výber)

Próza 
 Bezvadný den, 1960
 Mezi třemi hranicemi, 1960
 Karel Čapek, 1962
 Hodina ticha, 1963
 Milenci na jednu noc, 1964
 Návštěva u nesmrtelné tetky, 1965
 Klára a dva páni, 1968
 Loď jménem naděje, 1969
 Ženich pro Marcelu, 1969
 Milenci na jeden den, 1970
 Soudce z milosti, samizdat 1976 (pod názvom Stojí, stojí šibenička), 
 Milostné léto, 1979
 Má veselá jitra, 1979 (niekedy tiež Moje veselá jitra)
 Už se blíží meče, 1983
 Moje první lásky, 1985
 Láska a smetí, samizdat 1987
 Má zlatá řemesla, 1990 (niekedy tiež Moje zlatá řemesla)
 Poslední stupeň důvěrnosti, 1996
 Jak daleko je slunce, 1999
 Ani svatí, ani andělé, 1999
 Jak přežít blahobyt, 2001
 Velký věk chce mít též velké mordy, 2001 
 Moje šílené století, 2009
 Moje šílené století II., 2010

Dramatická tvorba 
 Zámek, 1964
 Mistr, 1967
 Cukrárna Miriam, 1968 
 Porota, 1968 
 Amerika, 1974, adaptácia Kafkovho diela
 Ženich pro Marcelu
 Pokoj pro dva
 Hromobití

Referencie

Externé odkazy 
 Ivan Klíma profil, rozhovor 
 ĽUDO PETRÁNSKY: Ivan Klíma: Čapka som písal aj pre Ameriku, sme.sk, 24. 5. 2001
 Marián Grupač: „Obávam sa, že nové storočie nebude menej šialené ako to minulé“ – rozhovor s Ivanom Klímom, sme.sk, 19. januára 2007

Českí spisovatelia
Českí dramatici
Osobnosti z Prahy
Preživší holokaust
Karol Lovaš

Karol Lovaš (brat Šavol) (* 1. október 1976, Trnava, ČSSR) je slovenský kňaz a spisovateľ. 

Bol politickým reportérom a moderátorom Rádia Twist. Komentoval priebeh udalostí zatýkania bývalého slovenského premiéra Vladimíra Mečiara vo vile Elektra. Bol autorom relácie Sauna v Rádiu Twist. V rámci nej pripravoval rozhovory napríklad s Ginou Lolobrigidou, Albanom Carrisim, Carlom Pontim ml., Elenou Obraztsovou, Ultrou Violet, Katarínou Kolníkovou, Hanou Zelinovou, Blahoslavom Hečkom a ďalšími. V roku 1996 získal cenu Literárneho fondu ako spoluautor relácie Žurnál. V roku 1999 bol spravodajcom vo vojnovej Juhoslávii. Pravidelne sa hlásil zo srbského Belehradu a kosovskej Prištiny.  

V roku 2009 absolvoval Katolícku teologickú fakultu Karlovej univerzity v Prahe. Na Filozofickej fakulte Katolíckej univerzity v Ružomberku absolvoval postgraduálne štúdiá z Teórie a dejín žurnalistiky. Od roku 2016 sa venuje tiež vysokoškolskej pedagogickej činnosti so zameraním na rozhlasovú žurnalistiku. Miestom jeho akademického pôsobenia je Univerzita Karlova.   

Pravidelné rozhlasové zamyslenia Karola Lovaša uvádza prvý okruh RTVS - Rádio Slovensko. Od roku 2011 pôsobí a tvorí v dedinke Božejov na Českej Vysočine.   

V roku 2018 vydal vo Vydavateľstve Spolku slovenských spisovateľov knižný rozhovor s Alojzom Lorencom: "Je štátny prevrat, na víkend domov neprídem".   

V českom vydavateľskom dome Euromedia vyšlo v roku 2019 rozšírené knižné vydanie rozhovoru s Alojzom Lorencom pod názvom: "Generál, který byl u toho". 

Biľakovo svedectvo. 1999.
Človek. 2000. Kniha básní.
Za múrmi kláštora. 2004.
Moje lepšie ja. 2007. Zbierka poézie
Boží šašo. 2010.
18-ročná Slovenská republika. 2011. Kniha rozhovorov s troma slovenskými prezidentmi.
Kto sa chce naučiť bicyklovať musí aj padnúť. 2012.
LOVE kalendár 2014. 2013. Kalendár s autorovými myšlienkami a fotografiami.
Náš Boh nosí zásteru. 2013.
Pojedači Boha. 2014.
Já, neposlušné dítě. 2016.
Je štátny prevrat, na víkend domov neprídem. 2018. (Knižný rozhovor s Alojzom Lorencom).
Generál, který byl u toho.

Externé odkazy
Autorov blog
Pôvodný autorov blog
Facebook stránka

Slovenskí rímskokatolícki kňazi
Slovenskí rozhlasoví moderátori
Slovenskí novinári
Slovenskí básnici
Slovenskí autori náučnej literatúry
Osobnosti z Trnavy
Absolventi Karlovej univerzity
Samuel Chao Chung Ting

Samuel Chao Chung Ting (po čínsky Samuel Čao Čung Ting; * 27. január 1936, Ann Arbor, Michigan, USA) je americký fyzik. 

V roku 1976 dostal spolu s Burtonom Richterom Nobelovu cenu za fyziku za objav ťažkých elementárnych častíc nového druhu, najmä tzv. častice J/ψ.

Iné projekty

Externé odkazy 
 Biografia

Fyzici USA
Nositelia Nobelovej ceny za fyziku
Nositelia Nobelovej ceny z USA
Osobnosti z Ann Arbora
Ženská štvorhra na Toray Pan Pacific Open 2009

Ženská štvorhra na Toray Pan Pacific Open 2009 sa hrala ako súčasť Toray Pan Pacific Open 2009 od 27. septembra do 2. októbra. Víťazkami sa stali Ruska Alisa Klejbanovová a Talianka Francesca Schiavoneová, ktoré vo finále porazili slovensko-japonský pár Daniela Hantuchová, Ai Sugijamová 6-4 6-2.

Nasadenie 

  Cara Blacková /  Liezel Huberová 
  Anabel Medinová Garriguesová  /  Virginia Ruanová Pascualová 

<li>  Samantha Stosurová /  Rennae Stubbsová 
<li>  Nuria Llagosterová Vivesová /  María José Martínezová Sánchezová

Odmeny a body do rebríčka

Výsledky

Externé odkazy 
 Pavúk štvorhry

Toray Pan Pacific Open 2009
Libor Hudáček

Libor Hudáček (* 7. september 1990, Levoča) je slovenský hokejový útočník. Jeho starší brat Július je hokejový brankár.

Klubový hokej 

Hudáček svoju hokejovú kariéru odštartoval v Spišskej Novej Vsi. Po viacerých úspešných juniorských sezónach debutoval A-tíme v sezóne 2008/2009, kedy odohral 46 zápasov so ziskom 37 bodov (19 gólov, 18 asistencií). Na konci sezóny sa tešil z majstrovského titulu. V sezóne 2009/2010 bol členom projektu HK Orange 20, kde nastúpil na 23 zápasov. Zvyšok sezóny odohral za HC Slovan Bratislava. V nasledujúcom ročníku 2010/2011 odohral za Slovan 55 zápasov základnej časti (6+18) a 7 zápasov play-off (1+2). V sezóne 2011/2012 strelil v siedmom finálovom zápase play-off proti Košiciam víťazný gól a so Slovanom získal titul majstra Slovenska. V júni 2012 podpísal so Slovanom Bratislava nový kontrakt na tri roky do 30. apríla 2015. 

Pred sezónou 2015/2016 podpísal dvojročnú zmluvu so švédskym klubom Örebro HK. 12. februára 2018 rozviazal zmluvu s týmto klubom a dohodol sa na spolupráci s Färjestadom do konca aktuálnej sezóny. Nasledujúce dve sezóny pôsobil v Česku, kde hrával za Bílí Tygři Liberec. S klubom sa stal vice-majstrom Česka a najproduktívnejším zahraničným hráčom v sezóne 2019/2020. Následne podpísal zmluvu s účastníkom KHL Neftechimik Nižnekamsk. Potom, čo klub nepostúpil do vyraďovacej časti, dostal Hudáček možnosť hrať vo švajčiarsku za HC Lausanne, avšak v štvrtom zápase si zlomil nohu. Začiatok ďalšej sezóny mu v Nižnekamsku nevyšiel, po jedenástich zápasoch tu ukončil svoje pôsobenie. Následne podpísal zmluvu so švajčiarskym klubom HC Lugano, kde aj napriek produktívnemu debutu už po dvoch mesiacoch skončil a stal sa hráčom klubu KHL CHK Dynama-Minsk.

1. augusta 2022 podpísal zmluvu s českým klubom HC Oceláři Třinec.

Reprezentácia 

V slovenskej reprezentácii  odohral zápasy do 18 a do 20 rokov. Bol členom strieborného tímu na MS 2012.

Vrcholové podujatia

Referencie

Externé odkazy 
 

Slovenskí hokejisti
Bronzoví olympijskí medailisti v ľadovom hokeji
Slovenskí bronzoví olympijskí medailisti
Účastníci MS v hokeji 2012
Slovenskí hokejoví útočníci
Účastníci MS v hokeji 2013
Účastníci MS v hokeji 2015
Účastníci MS v hokeji 2016
Účastníci MS v hokeji 2017
Účastníci MS v hokeji 2019
Hráči HK Orange 20
Hráči HC Slovan Bratislava
Hráči HK Spišská Nová Ves
Hráči Örebro HK
Hráči HC Banská Bystrica
Hráči Bílí Tygři Liberec
Hráči Lausanne HC
Hráči Neftechimik Nižnekamsk
Hokejisti Dinama Minsk
Osobnosti z Levoče
Toray Pan Pacific Open 2008

Toray Pan Pacific Open 2008 sa konal v dňoch od 15. septembra do 21. septembra v japonskom hlavnom meste Tokiu na otvorených dvorcoch s tvrdým povrchom. Rozpočet turnaja bol 1 340 000 USD. Víťazkou sa stala Ruska Dinara Safinová, ktorá vo finále zdolala krajanku S. Kuznecovovú 6:1, 6:3. Bol to jej 9. titul na okruhu WTA. Víťazkami štvorhry sa stal americko-ruský pár Vania Kingová a  Nadežda Petrovová.

Víťazi

Dvojhra žien 

 Dinara Safinová vs.  Svetlana Kuznecovová  6-1, 6-3

Štvorhra žien 

 Vania Kingová /  Nadežda Petrovová vs.  Lisa Raymondová /  Samantha Stosurová  6-1, 6-4

Externé odkazy 
 Oficiálna stránka turnaja

 
Toray Pan Pacific Open
WTA Tour 2008
Miestny medzihviezdny mrak

Miestny medzihviezdny mrak je medzihviezdna hmlovina (s veľkosťou asi 30 ly), cez ktorú v súčasnosti prechádza Slnečná sústava. Slnečná sústava vstúpila do tohto oblaku približne pred 44 000 až 150 000 rokmi a predpokladá sa, že v ňom ostane ešte 10 000 až 20 000 rokov. Teplota oblaku je asi 6 000°C, čo je približne rovnaká teplota ako povrch Slnka. Je veľmi riedky, približne 0,1 atóm/cm3, čo je asi jedna pätina hustoty medzihviezdnej hmoty (0,5 atóm/cm3) a asi dvojnásobok hustoty Miestnej bubliny (0,05 atóm/cm3). Miestna bublina je oblasť s nízkou hustotou v medzihviezdnej hmote s Miestnym mrakom, malou oblasťou s väčšou hustotou. Pre porovnanie, atmosféra Zeme, pri štandardných podmienkach teploty a tlaku, má hustotu 2,7 × 1019 molekúl na centimeter kubický.

Tento mrak sa sformoval v mieste, kde sa stretáva Miestna bublina a Bublina Loop I. Slnko a niekoľko ďalších okolitých hviezd sa nachádzajú vo vnútri tohto mraku. Patria sem napríklad aj hviezdy Alfa Centauri, Altair, Vega, Fomalhaut a Arktúr. Možným efektom Miestneho medzihviezdneho mraku na Zem bráni slnečný vietor a hviezdne magnetické pole. Jeho vzájomným pôsobením s heliosférou Zeme sa zaoberá Interstellar Boundary Explorer (IBEX), satelit NASA pre mapovanie hraníc medzi Slnečnou sústavou a medzihviezdnym vesmírom.

Pozri aj 
 Gouldov pás
 Rameno Orióna
 Rameno Perzea

Externé odkazy 
 Science Nasa: Supernovy blízko Zeme 
 Science Nasa: Vietor z hviezd 
 Miestne superbubliny

Referencie

Zdroj 

Rameno Orióna
Hmloviny
Starina (potok)

Starina je potok, ktorý preteká cez jedinú dedinu Starinu. Za obcou sa vlieva do rieky Poprad. Pramení na severných svahoch vrchu Orlovská Magura () v časti Kúty a v nadmorskej výške približne 

Potoky na Slovensku
Povodie Popradu
Vodné toky v okrese Stará Ľubovňa
Malaysian Open

Malaysian Open je mužský tenisový turnaj v Malajzii, ktorý sa hrá od roku 2009. Je zaradený do ATP World Tour 250 series . Zápasy sa hrajú v hale na dvorcoch s tvrdým povrchom a celková dotácia turnaja je 947 7500 USD.

Finále Malaysian Open

Finále - dvojhry

Finále - štvorhry

Externé odkazy
Oficiálna stránka turnaja Malaysian Open
Profil turnaja na stránkach ATP

 
Tenisové turnaje v Malajzii
Malaysian Open 2009

Malaysian Open 2009 sa konal v dňoch od 28. septembra do 4. októbra v hlavnom meste Malajzie, Kuala Lumpur v hale na kurtoch s tvrdým povrchom. Rozpočet turnaja bol 947 750 USD. Titul v dvojhre získal ruský tenista Nikolaj Davydenko, ktorý vo finále zdolal Španiela F. Verdasca. Titul vo štvorhre získal prvý nasadený poľský pár Mariusz Fyrstenberg, Marcin Matkowski, ktorý vo finále zdolal nenasadený rusko-český pár Igor Kunicyn, Jaroslav Levinský 6:2, 6:1.

Víťazi

Dvojhra mužov 

 Nikolaj Davydenko vs.  Fernando Verdasco 6-4 7-5

Štvorhra mužov 

 Mariusz Fyrstenberg /  Marcin Matkowski vs.  Igor Kunicyn /  Jaroslav Levinský 6-2 6-1

Externé odkazy 
 Oficiálna stránka turnaja Malaysian Open

 
Malaysian Open
ATP World Tour 2009
Jacques Tits

Jacques Tits (* 12. august 1930, Uccle, Belgicko† 5. december 2021) bol francúzsky matematik narodený v Belgicku. 

Je autorom a spoluautorom veľkého množstva vedeckých článkov, najmä o teórii grúp. Je držiteľom viacerých významných matematických ocenení, predovšetkým Wolfovej ceny za matematiku (1993) a Abelovej ceny (2008). Je po ňom pomenovaná Titsova grupa.

Referencie

Iné projekty

Externé odkazy 
 Biography at the Abel Prize site 
 List of publications 

Nositelia Wolfovej ceny za matematiku
Nositelia Abelovej ceny
Členovia Francúzskej akadémie vied
Francúzski matematici
Belgickí matematici
Nicolas Bourbaki
Držitelia Radu Pour le Mérite
Seymour Ginsburg

Seymour Ginsburg (* 12. december 1927,Brooklyn, New York, New York, USA - † 5. december 2004) bol americký informatik, ktorý patril medzi  priekopníkov teórie automatov, formálnych jazykov a databáz. Jeho práca zohrala dôležitú úlohu pri odlíšení informatiky od súvisiacich disciplín matematiky a elektrotechniky. Publikoval viac ako 100 článkov a tri knihy v rôznych oblastiach teoretickej informatiky.

Referencie

Externé odkazy 
 In memoriam 
 Zoznam publikácií 
 Seymour Ginsburg na Mathematics Genealogy Project 

Informatici USA
Osobnosti z Brooklynu
James Cronin

James Watson Cronin (* 29. september 1931, Chicago, Illinois, USA† 25. august 2016, Saint Paul, Minnesota) bol americký jadrový fyzik. 

V roku 1980 dostal spolu s Valom Logsdonom Fitchom Nobelovu cenu za fyziku za objav porušenia základných princípov symetrie pri rozpade kaónov.

Referencie

Externé odkazy 
 Biografia a bibliografia z Office of Scientific and Technical Information, Ministerstvo energetiky USA
 James Watson Cronin na Nobel-winners.com
 James Cronin na Nobelprize.org
 The discovery of violations of fundamental symmetry principles in the decay of neutral K-mesons.
 Krátká biografie na University of Chicago

Fyzici USA
Nositelia Nobelovej ceny za fyziku
Nositelia Nobelovej ceny z USA
Osobnosti zo Chicaga
Val Logsdon Fitch

Val Logsdon Fitch (* 10. marec 1923, Merriman, Nebraska, USA – † 5. február 2015, Princeton, New Jersey) bol americký jadrový fyzik.

Životopis 
Študoval na Gordon High School a potom tri roky na Chadron State College. V roku 1943 narukoval do armády. V roku 1948 získal bakalársky titul z elektrotechniky na McGill University a v roku 1954 získal na Columbia University titul PhD. z fyziky. Počas druhej svetovej vojny pracoval na Projekte Manhattan v Los Alamos. Bol členom fakulty na Princeton University.

V roku 1980 dostal spolu s Jamesom Croninom Nobelovu cenu za fyziku za objav porušenia základných princípov symetrie pri rozpade kaónov.

V roku 1949 sa oženil s Elise Cunningham, mali dvoch synov. V roku 1972 ovdovel a v roku 1976 sa oženil s Daisy Harper Sharp.

Referencie

Externé odkazy 
 Val Fitch na Nobelprize.org
 Biografia a bibliografia 
 Stránka na Princeton University Physics department
 Val Logsdon Fitch na Nobel-winners.com
 Fitchova autobiografia

Nositelia Nobelovej ceny za fyziku
Fyzici USA
Absolventi Kolumbijskej univerzity
Absolventi McGill University
Nositelia Nobelovej ceny z USA
Osobnosti z Nebrasky
Živé kvety

Živé kvety bola slovenská rocková skupina, ktorá vznikla v Bratislave v roku 1994 okolo speváčky a textárky Lucie Piussi. Predovšetkým jej osobou je skupina spájaná s legendárnym Divadlom Stoka. Skupina zanikla po 27. rokoch pre nezhody jej zakladateľov, ktorí sa rozhodli venovať vlastným projektom.

Diskografia 
 2000 Živé kvety – Mediálny inštitút, CD
 2003 V dobrom aj v zlom – Pavian records, CD
 2004 Na mojej ulici – Slnko records, CD
 2005 Sloboda – Slnko records, CD
 2007 Bez konca – Slnko records, CD
 2008 12 + 1 – Slnko records, CD
 2009 Zlaté časy – Slnko records, CD
 2010 Spúšť – Slnko records, CD
 2012 Oľga, ideš svojím tempom! - Slnko records, CD
 2016 Nové poschodia – Slnko records, CD
 2019 Salto na rozlúčku – Slnko records, CD

Zostava 
 Lucia Piussi – spev, gitara, harmonika, texty (19942021)
 Peter Bálik – gitara (19942021)
 Agnes Lovecká – bicie, husle, spev (20022021)
 Juraj Mironov – basgitara, organ, klavír, akordeón, spev (19992021)
 Jakub Kratochvíl – gitara, klavír, spev (20072021)
 Michal Lašán - bicie (20162021)

Bývalí členovia
 Marek Pastier – gitara (20022006)
 Martin Šútovec – banjo (19982000)
 Michal Šulek – kontrabas (19992000)
 Vlado Mrázko – bicie (19992001)

Referencie

Externé odkazy 
 
Profil – slnkorecords.sk
 Rozhovor – rockmag.cz

Slovenské rockové hudobné skupiny
Hudobné skupiny z 1994
Vodováha (bublinková)

Vodováha (iné názvy: libela, bublinková vodováha, libelová vodováha) je jednoduchý nástroj na zisťovanie vodorovnej alebo zvislej plochy využívajúci nádobu s kvapalinou a princíp Archimedovho zákona.

Skladá sa z:
 telesa vodováhy (umelé, hliníkové alebo drevené telo vodováhy s rovnou a pevnou spodnou časťou)
 libely v užšom zmysle, t. j. náklonnej ampulky (ampulka naplnená tekutinou s bublinou; je umiestnená vodorovne a/alebo zvisle)

Vodováha môže mať ako doplnok aj laserový lúč.

Iné projekty

Externé odkazy 
 
 http://www.sgs.edu.sk/HTML/geodezia1_2.htm

Meracie prístroje
Ručné náradie